《秋夜有怀醉书十韵》
宋代·王琮

秋风从何来，飒飒入窗牖。
残镫耿不寐，照我客颜厚。
故园岂不耿，亦颇兴怀否。
黄金桂百树，碧玉池十亩。
猿鹤响空山，亭台映疏柳。
觥筹杂野蔌，笔砚得耿友。
愁无弹鹊句，隽有持螯手。
人生行乐耳，功名有时有。
点检屐几两，土苴米五斗。
浩然归去来，成事不如酒。

作者简介：宋括苍人，字中玉。曾官监永嘉酒税。有《雅林小稿》。